Σ.Κ. Ιωάννινα (καλαθοσφαίριση γυναικών)

Ο Σύλλογος Καλαθοσφαίρισης Ιωάννινα, γνωστός και με τη λατινική σύντμηση I.B.C., είναι ελληνικό αθλητικό σωματείο που δραστηριοποιείται με έδρα την πόλη των Ιωαννίνων στην ομώνυμη Περιφερειακή Ενότητα της Ηπείρου. Επίσημο έτος ίδρυσής του είναι το 2015 και οι αθλητές του αγωνίζονται φορώντας εξοπλισμό μπλε, λευκού και κίτρινου χρώματος. 

Ο ηπειρωτικός σύλλογος καλλιεργεί κατ' αποκλειστικότητα το άθλημα της καλαθοσφαίρισης. Στο έμβλημα του συλλόγου απεικονίζεται αφαιρετικά ένας αθλητής καλαθοσφαίρισης, μια μπάλα καλαθοσφαίρισης και τα δίχτυα μιας μπασκέτας. Διαθέτει από το 2019 τμήμα τόσο ενήλικων γυναικών, καθώς και αθλητριών νεαρότερων ηλικιακών ομάδων. Αθλητική έδρα των τμημάτων αυτών είναι το Νέο Κλειστό Γυμναστήριο Ιωαννίνων, χωρητικότητας 450 καθήμενων θεατών.

 Ιστορική αναδρομή 
Ο σύλλογος προχώρησε στη δημιουργία τμήματος γυναικών και νεαρών αθλητριών το 2019, τέσσερα χρόνια μετά την ίδρυσή του. Πρώτος προπονητής και υπεύθυνος για την ανάπτυξη του νεοσύστατου τμήματος υπήρξε ο Βαγγέλης Αυγερινός. Η ομάδα των Γυναικών δήλωσε συμμετοχή και ξεκίνησε να αγωνίζεται κανονικά στο Πρωτάθλημα Γυναικών της Ε.Σ.ΚΑ. Βορειοδυτικής Ελλάδας και ειδικότερο στο 2ο Όμιλο. Στο παρθενικό της παιχνίδι γνώρισε την ήττα από τον Π.Α.Σ. Γιάννινα με σκορ 65-53. Ατυχώς η άφιξη της Πανδημίας του COVID-19 στην Ελλάδα είχε σαν συνέπεια την οριστική διακοπή του Πρωταθλήματος της περιόδου 2019-20, καθώς και τη μη διεξαγωγή αυτού την επόμενη. 

Την αγωνιστική περίοδο 2021-22 ο σύλλογος ξεκίνησε νέα προσπάθεια και κατάφερε να διακριθεί. Στο Πρωτάθλημα Γυναικών συμμετείχαν μόλις τρεις ακόμη ομάδες: η Σχερία Κέρκυρας, ο Α.Γ.Σ. Ιωαννίνων και η Νικόπολη Πρέβεζας. Στο πλαίσιο αυτό ο Σ.Κ. Ιωάννινα συγκέντρωσε 5 νίκες και 1 ήττα, κατακτώντας τον τίτλο του Πρωταθλητή.«Βαθμολογία Πρωταθλήματος Γυναικών 2021-2022», πληροφορίες στον επίσημο ιστότοπο της Ε.Σ.ΚΑ. Βορειοδυτικής Ελλάδας. Ανακτήθηκε 16 Αυγούστου 2024. Ακολούθως η ομάδα του Βαγγέλη Αυγερινού διαγωνίστηκε σε αγώνα για το Ειδικό Πρωτάθλημα Ανόδου στην Α2 Εθνική Κατηγορία απέναντι στο Γ.Α.Σ. Κομοτηνή. Εξασφαλίζοντας τη νίκη στη Θεσσαλονίκη με σκορ 50-57, έλαβε το εισιτήριο ανόδου για πρώτη φορά στην ιστορία της σε εθνικό επίπεδο.«Γ.Α.Σ. Κομοτηνή - IBC 50-57: Ιστορική άνοδος στην Α2 για το IBC», άρθρο στον ιστότοπο EpirusBasket.gr, 26 Ιουνίου 2022. Ανακτήθηκε 16 Αυγούστου 2024.«Στην Α2 Γυναικών με μεγάλη ανατροπή το IBC», άρθρο στον ιστότοπο της εφημερίδας «Ηπειρωτικός Αγών», 26 Ιουνίου 2022. Ανακτήθηκε 16 Αυγούστου 2024.«Προμηθέας και ΣΚ Ιωάννινα ανέβηκαν στην Α2», άρθρο στον ιστότοπο WBasket.gr, 26 Ιουνίου 2022. Ανακτήθηκε 19 Αυγούστου 2024.

Το επόμενο φθινόπωρο ο σύλλογος των Ιωαννίνων δεν έλαβε μέρος στο Κύπελλο Ελλάδος. Έχοντας διατηρήσει τον Αυγερινό στον πάγκο συμμετείχε στο Πρωτάθλημα της Α2 Εθνικής Κατηγορία Γυναικών της περιόδου 2022-23 και ειδικότερα τοποθετήθηκε στον 1ο Όμιλο Βορρά. Απέναντι σε 8 αντιπάλους κατάφερε να συγκεντρώσει 10 νίκες και 6 ήττες ισοβαθμώντας κάτω από την κορυφή του βαθμολογικού πίνακα της Κανονικής Περιόδου με την Ολύμπια Λάρισας. Ως άτυχος της ισοβαθμίας, τοποθετήθηκε στην 3η θέση.«Βαθμολογίες και Αποτέλεσματα Αγωνιστικής Περίοδο 2022-2023», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 16 Αυγούστου 2024.«IBC WBC: Ήττα από τον πρωτοπόρο Άρη και πλέι οφ με την Ολύμπια Λάρισας», άρθρο στον ιστότοπο Super-fm.gr, 5 Μαρτίου 2023. Ανακτήθηκε 16 Αυγούστου 2024. Τη χρονιά αυτή διοργανώθηκε Play-Offs στην Α2 Εθνική, οπότε Ολύμπια και Ιωάννινα διασταύρωσαν τα ξίφη τους για πρόκριση στην επόμενη Φάση. Αμφότερες μετέφεραν από μία νίκη στην Κανονική Περίοδο και χρειάζονταν δύο ακόμη. Τα Ιωάννινα πέτυχαν δύο συνεχόμενες νίκες, εκτός έδρας με σκορ 41-54 και εντός έδρας με σκορ 61-56, με αποτέλεσμα να συνεχίσουν την προσπάθειά τους για άνοδο.«Αποτελέσματα Play-offs και Play-outs Α2 Εθνικής Κατηγορίας Γυναικών 2022-2023», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 16 Αυγούστου 2024.««Άλωσαν» την έδρα της Ολύμπιας Λάρισας τα Ιωάννινα», άρθρο στον ιστότοπο LarissaPress.gr, 13 Μαρτίου 2023. Ανακτήθηκε 16 Αυγούστου 2024.«Πανηγυρική πρόκριση στην επόμενη φάση των playoffs για τις γυναίκες του IBC!», άρθρο στον ιστότοπο Super-fm.gr, 19 Μαρτίου 2023. Ανακτήθηκε 16 Αυγούστου 2024. Στην επόμενη φάση η ομάδα της Ηπείρου κλήθηκε να ξεπεράσει το εμπόδιο του Ηρακλή Θεσσαλονίκης, πρωτοπόρο του άλλου Ομίλου Βορρά, έχοντας στόχο ξανά τις δύο νίκες. Ωστόσο αυτή τη φορά δεν είχε την ίδια τύχη: ηττήθηκε διαδοχικά εντός έδρας με σκορ 49-56 και εκτός έδρας με σκορ 50-42 με συνέπεια να ανακοπεί η πορεία της.«Ioannina WBC-Ηρακλής 49-56: "Λύγισε" στο φινάλε το Ioannina WBC, το 1-0 στη σειρά ο Ηρακλής», άρθρο στον ιστότοπο EpirusBasket.gr, 26 Μαρτίου 2023. Ανακτήθηκε 16 Αυγούστου 2024.«Ηρακλής-Ioannina WBC 50-42: Ολοκλήρωσε την επιτυχημένη σεζόν με ήττα στο Ιβανώφειο», άρθρο στον ιστότοπο EpirusBasket.gr, 2 Απριλίου 2023. Ανακτήθηκε 16 Αυγούστου 2024.

Τον Ιούνιο του 2023 ανακοινώθηκε από το σύλλογο η έναρξη της συνεργασίας του με το νέο προπονητή, Θοδωρή Τσιρώνη.«Ο Θοδωρής Τσιρώνης νέος προπονητής της ομάδας γυναικών του IBC», άρθρο στον ιστότοπο Super-fm.gr, 21 Ιουνίου 2023. Ανακτήθηκε 16 Αυγούστου 2024. Στις 20 Σεπτεμβρίου 2023 τα Ιωάννινα πραγματοποίησαν το ντεμπούτο τους στο Κύπελλο Ελλάδος, έχοντας κληρωθεί εναντίον του Άρη Θεσσαλονίκης στην 1η Αγωνιστική της Α' Φάσης. Γνώρισε την ήττα με σκορ 51-47 με συνέπεια να αποκλειστεί από τη συνέχεια της διοργάνωσης.«Κύπελλο Ελλάδος: Άρης - Ιωάννινα 51-47» , άρθρο στον ιστότοπο ImageCreation.gr, 20 Σεπτεμβρίου 2023. Ανακτήθηκε 16 Αυγούστου 2024.«Άρης-Ioannina WBC 51-47: Προσπάθησε για τη μεγάλη ανατροπή αλλά τελικά αποκλείστηκε από τη συνέχεια του Κυπέλλου», άρθρο στον ιστότοπο EpirusBasket.gr, 20 Σεπτεμβρίου 2023. Ανακτήθηκε 16 Αυγούστου 2024. Σε ό,τι αφορά το Πρωτάθλημα Α2 Εθνικής της περιόδου 2023-24, τα Ιωάννινα είχαν δυσκολότερο έργο, εφόσον οι ομάδες του Βορρά συνέθεσαν ένα κοινό Όμιλο με 12 συμμετέχοντες. Στο πλαίσιο αυτό τα Ιωάννινα πέτυχαν μόλις 3 νίκες σε 22 αγωνιστικές τερματίζοντας στην 11η και προτελευταία θέση της βαθμολογίας της Κανονικής Περιόδου.«Βαθμολογίες και Αποτέλεσματα Αγωνιστικής Περίοδο 2023-2024», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 16 Αυγούστου 2024.«Α2 Γυναικών: Έπεσε η αυλαία της regular season – Τα ζευγάρια σε Play Offs και Play Out», άρθρο στον ιστότοπο SuperBasket.gr, 28 Απριλίου 2024. Ανακτήθηκε 16 Αυγούστου 2024. Η ομάδα εναπόθεσε τις ελπίδες της για παραμονή στα Play-outs, όπου αντιμετώπισε την Αναγέννηση Νέου Ρύσιου με μειονέκτημα έδρας. Οι ομάδες χρειάζονταν να συλλέξουν δύο νίκες στη σειρά.«Απόλλων Πτολεμαΐδας - Ioannina WBC 75-55: Ήττα στην Πτολεμαΐδα, στρέφει την προσοχή στα playout», , άρθρο στον ιστότοπο EpirusBasket.gr, 28 Απριλίου 2024. Ανακτήθηκε 16 Αυγούστου 2024. Η σειρά αποδείχθηκε αμφίρροπη, εφόσον η Αναγέννηση κέρδισε το πρώτο παιχνίδι με σκορ 43-35, τα Ιωάννινα το δεύτερο στην έδρα τους με σκορ 53-47 και τελικά η Αναγέννηση επιβίωσε βγαίνοντας νικήτρια με σκορ στο τρίτο παιχνίδι με σκορ 48-45.«Αποτελέσματα Play-offs και Play-outs Α2 Εθνικής Κατηγορίας Γυναικών 2023-2024», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ανακτήθηκε 16 Αυγούστου 2024.«Αναγέννηση Νέου Ρυσίου-Ioannina WBC 43-35: Ξεκίνημα στα playout με ήττα», άρθρο στον ιστότοπο EpirusBasket.gr, 12 Μαΐου 2024. Ανακτήθηκε 16 Αυγούστου 2024.«“Ζωντανές” για την παραμονή οι γυναίκες του IBC!», άρθρο στον ιστότοπο Super-fm.gr, 19 Μαΐου 2024. Ανακτήθηκε 16 Αυγούστου 2024.«Έδωσε μάχη αλλά δεν ήρθε η παραμονή για τις γυναίκες του IBC», άρθρο στον ιστότοπο IoanninaGoal.gr, 26 Μαΐου 2024. Ανακτήθηκε 16 Αυγούστου 2024. Τα τελευταία παιχνίδια της χρονιάς καθοδήγησε από τον πάγκο ο Κώστας Κρικώνης.

Η ομάδα των Ιωαννίνων τυπικά υποβιβάστηκε στο οικείο της Τοπικό Πρωτάθλημα,«Υποβιβάστηκαν στα τοπικά οι γυναίκες του IBC», άρθρο στον ιστότοπο Super-gm.gr, 26 Μαΐου 2024. Ανακτήθηκε 16 Αυγούστου 2024. Εντούτοις τον Ιούλιο του 2024 ανακοινώθηκε πως οι ηπειρώτισσες έλαβαν μια από τις Wild Cards που προσέφερε η Ομοσπονδία Καλαθοσφαίρισης, κάτι που επέτρεψε την επιστροφή τους στα γήπεδα της Α2 Εθνικής για τρίτη συνεχή περίοδο.«IBC: Εκτιμήθηκαν το πλάνο μας και η παρουσία μας στο γυναικείο μπάσκετ», άρθρο στον ιστότοπο Super-gm.gr, 23 Ιουλίου 2024. Ανακτήθηκε 16 Αυγούστου 2024.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαία Σκόρερ ΚΠΚύπελλοΕυρωπαϊκές διοργανώσεις2022-23 2Α2 Εθνική 2 Play-offs 10-6 2-2 - ? - --  -  -2023-24 2Α2 Εθνική 11 Play-outs 3-19 - 1-2 ? 1η - Α' Φάσης 1-  -  -2024-25 2Α2 Εθνική 11 Play-outs 1-19 - 0-3 ? - --  -  -

 Πρόσωπα 
+ΠροπονητέςΕθνΟνοματεπώνυμοΘητεία  Βαγγέλης Αυγερινός  2019 - Ιουν 2023  Σπύρος Καρλάφτης  Ιουν 2023 - Φεβρ 2024  Κώστας Κρικώνης  Μαρ 2024 - 2025

 Τμήματα υποδομής 
Ο Σ.Κ. Ιωάννινα σε επίπεδο νεαρών αθλητριών έχει κατακτήσει:
 1× Πρωτάθλημα Νεανίδων Βορειοδυτικής Ελλάδας (2022)

 Τμήμα Νεανίδων 
Την αγωνιστική περίοδο 2021-22, χρονιά κατά την οποία το τμήμα Γυναικών κατέκτησε το τοπικό Πρωτάθλημα, η ομάδα των Νεανίδων του συλλόγου κατέκτησε με τη σειρά της την κορυφή. Στο Μεγάλο Τελικό, που διεξήχθη στην Άρτα, κέρδισε τους Αργοναύτες Αγρινίου με 47-51.«Πρωταθλήτρια Νεανίδων: Σ.Κ. Ιωάννινα», ανακοίνωση στον επίσημο ιστότοπο της Ε.Σ.ΚΑ. Βορειοδυτικής Ελλάδας, 5 Μαρτίου 2022. Ανακτήθηκε 16 Αυγούστου 2024. Ακολούθως η ηπειρώτικη ομάδα ξεπέρασε επιτυχώς την Προκριματική Φάση για το Final-8 του Πανελληνίου Πρωταθλήματος Νεανίδων, όπου και βρέθηκε αντιμέτωπη με τον Πρωτέα Σχηματαρίου και το Θησέα Παναγιούδας.«Πανελλήνιο Νεανίδων (Β' Φάση): Τα αποτελέσματα και οι αγώνες, 17/4», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 17 Απριλίου 2022. Ανακτήθηκε 16 Αυγούστου 2024. Η τελική φάση της διοργάνωσης έλαβε χώρα από τις 26 Απριλίου ως τις 30 Απριλίου 2022 στη Θεσσαλονίκη. Στον τελικό βαθμολογικό πίνακα η ομάδα των Ιωαννίνων βρέθηκε στην 7η και προτελευταία θέση.«Πανελλήνιο Νεανίδων: Το πανόραμα των αγώνων», άρθρο στον επίσημο ιστότοπο της Ελληνικής Ομοσπονδίας Καλαθοσφαίρισης, 30 Απριλίου 2022. Ανακτήθηκε 16 Αυγούστου 2024.«Πανελλήνιο Νεανίδων – Στην 7η θέση ο ΣΚ Ιωάννινα», άρθρο στον ιστότοπο SuperBasket.gr, 30 Απριλίου 2022. Ανακτήθηκε 16 Αυγούστου 2024. 

 Παραπομπές 

 Εξωτερικοί σύνδεσμοι 



 Σ.Κ. Ιωάννινα, επίσημο κανάλι στο YouTube.

Γυναικων
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 2019
Κατηγορία:Σωματεία Ε.Σ.ΚΑ.Β.Δ.Ε.